पाएं अपने शहर की ताज़ा ख़बरें और फ्री ई-पेपरडाउनलोड करें
पीपलरावां से करीब चार किलाेमीटर दूर स्थित गांव घट्टियाकलां एवं घिचलाय में महीनेभर में 21 लाेगाें की माैत हाे चुकी है। खास बात यह है कि मरने वालाें में अधिकतर बुखार से पीड़ित थे। इतना ही नहीं इन गांवाें में अभी भी हर तीसरे घर सर्दी-खांसी व बुखार के मरीज हैं। इसके बावजूद प्रशासन ने अब तक गांव में स्वास्थ्य सर्वे नहीं करवाया है। इसके चलते हालात अाैर बिगड़ते जा रहे हैं।
नगर सहित क्षेत्र में बीमार लोगों की संख्या काफी बढ़ गई है। इससे क्षेत्र के लोगों में डर का माहौल है। इसके बावजूद नगर के कुछ वार्डों सहित गांव घट्टियाकलां व घिचलाय में प्रशासन की ओर से अब तक सर्दी-खांसी व बुखार से पीड़ित मरीजों का सर्वे नहीं किया गया है। घट्टियाकलां के विष्णु धाकड़ व संतोष धाकड़ ने बताया कि हमारे गांव में एक महीने में 10 लोगों की मौत हाे चुकी है। साथ लगभग हर तीसरे घर सर्दी-खांसी व बुखार के मरीज हैं। पिछले वर्ष स्वास्थ्य विभाग, पंचायत व आंगनवाड़ी कार्यकर्ताओं ने गांव में मरीजों की जानकारी लेने के साथ आवश्यक दवाई, काढ़ा आदि वितरित किया था। लेकिन इस वर्ष विकट परिस्थित होने के बाद भी प्रशासन ने अब तक ध्यान नहीं दिया है।
अधिकतर घर में बीमार व्यक्ति, लाेगाें में दहशत
गांव घिचलाय के अखिलेश धाकड़ व बालकृष्ण नागर का कहना है कि गांव में अब तक 12 लोगों की मौत हो चुकी है। हर तीसरे-चाैथे घर बीमार व्यक्ति है। इससे ग्रामीण दहशत में हैं, लेकिन प्रशासन ने गांव में अब तक स्वास्थ्य सर्वे
नहीं कराया है। इसी तरह पीपलरावां नगर के कुछ वार्डों का भी अमूमन यही हाल है।
छूटे हुए गांवाें का जल्द सर्वे करवाएंगे
प्राथमिक स्वास्थ्य केंद्र पीपलरावां के मेडिकल ऑफिसर से वहां पदस्थ स्टाफ को नोटिस दिलवाकर छूटे हुए गांवों का सर्वे जल्द करवाएंगे। जहां मरीजों की संख्या अधिक है, वहां कोरोना टेस्ट के लिए कैम्प भी लगवा सकते हैं।
आदर्श ननेरिया, बीएमओ, सोनकच्छ
छूटे गांवाें में सर्वे के लिए निर्देशित करती हूं
हर गांव में स्वास्थ्य सर्वे कराने के लिए दल का गठन कर दिया गया है। किसी कारण से जो गांव छूट गए हैं वहां जल्द सर्वे के लिए निर्देशित करती हूं।
शिवानी तरेटिया, एसडीएम, सोनकच्छ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva mag_Deva hin_Deva hin_Deva mai_Deva zho_Hant eng_Latn